Verbruikerstudies – Hoërskool Kroonstad High School
VERBRUIKERSTUDIES DIE VAK VIR DIE TOEKOMS
Die vak Verbruikerstudies fokus op die ontwikkeling van kennis,vaardighede, waardes en houdings, sodat jy ‘n verantwoordelike ingeligte verbuiker van voedsel, kleding, behuising, meubilering en huishoudelike toerusting kan wees.
Hier word geleer hoe om sekere hulpbronne ten volle en op volhoubare manier te gebruik.
WAT IS DIE DOEL VAN VERBRUIKERSTUDIES?
Verbruikerstudies voed leerders op om op die langtermyn ingeligte en verstandige verbruikers te wees deur hulle kennis, vaardighede, waardes en houdings te ontwikkel.
Die waarheid agter die “koekies bak” vak.
Wat is Verbuikerstudies?
Die vroeë Huishoudkunde in skole het verander na Verbruikerstudies. Huishoudkunde was meer gerig op die individu, gesin en die gemeenskap waar Verbruikerstudies gerig is op die verantwoordelikheid van die verbruiker.
Verbruikerstudies leer leerders oor verantwoordelike en ingeligte verbruikersgedrag met verwysing na voedsel, kleding, behuising, meublement en huishoudelike apparate.
Verbruikerstudies het ten doel om leerders te leer om ingeligte besluite te neem en om optimaal gebruik te maak van hulpbronne om menslike welstand te verbeter.
In die praktiese afdeling van die vak het leerders die geleentheid om verskillende produkte te maak en te bemark.
In Verbruikerstudies sal die leerder die volgende bestudeer :
verbruikersregte en verantwoordelikhede
verbruikersbeskermingsbeleid en kanale vir klagtes
hoe om voedselverskaffers, klereverskaffers meubel,- en huishoudelike toestelleverskaffers en restaurante te evalueer
hoe om ontwerp eienskappe van interieurs, meubels en huishoudelike toestelle te evalueer
verantwoordelike aankopegedrag wanneer voedsel, klere, meubels en huishoudelike apparate aangekoop word
die verantwoordelike gebruik van hulpbronne, soos water en elektrisiteit
maniere om aardverwarming te beperk
beplanning en bestuur van persoonlike finansies en betalingsmetodes
belasting, rentekoerse en inflasie
voeding en die impak van voedselkeuses op gesondheid
hoe om produkinligting te gebruik om ingeligte verbruikersbesluite te neem
die toepassing van ontwerpelemente en beginsels in die keuse van klere en meublement
eienskappe en gebruike van tekstielvesels en –materiale
die behoeftes van mense met liggaamsgebreke ten opsigte van kleding en behuising
klein-skaal produksie, entrepreneurskap en bemarking van kwaliteit produkte
Die praktiese aspekte van Verbruikerstudies :
Verbuikerstudies is nie net ‘n vak waar kennis deurgegee word en na skool verdwyn die kennis nie, maar leerders word opgevoed in sekere aspekte waar hul dit in hulle daaglikse leefstyl kan toepas.
Waar die verwarring van die vak inkom, is dat mense dink die vak is net basiese inligting wat van toepassing is in die huishoudelike komponent van jou lewenstyl, maar eintlik is dit in diepte kennis van interieur, voedsel en voeding en kleding.
Die nuwe generasie verbruikerswetenskaplike kan uit die volgende beroepsmoontlikhede kies:
Professionele beroepe in interieur en behuising
Binneontwerper en -versierder
Binneontwerpkleinhandelbestuurder en -aankoper
Behuisingskonsultant en -ontwikkelaar
Entrepreneur: byvoorbeeld, vaardigheidskursusse
Professionele beroepe in klere en tekstiele
Modeaankoper en -bemarker
Kwaliteits- en produkbestuurder
Ontwerpaankoper / beplanner
Professionele beroepe in voedsel
Produkpromosie en -bemarker
Entrepreneur: byvoorbeeld, gasvryheidsbedryf
Ons wenspan Corli Bergh en Hanke Swart vir die 1ste Semi Finaal wat deurgaan na Vrystaat finaal is van Bloues - Hoërskool Kroonstad High School. Ons sien julle in die Finaal oor twee weke. #SkoleKook Tygervalley Shopping Mall Feedem Montagu Dried Fruit & Nuts Funky Ouma Malmesbury Mercedes Country Meat Kroonstad Arcadia Guesthouse & Restaurant Sunset Cookware - The Healthy way of Cooking Kloppers
Baie geluk aan Corli en Hanke van Bloues – Hoërskool Kroonstad High School as die Vrystaat wenners van Skole Kook. Ons sien julle in die finaal teen Wes-Kaap, Gauteng, Mpumalanga en Noord-Kaap. Volgende week die eerste skool van Gauteng Hoërskool Randburg. #SkoleKook
Tyger Valley Centre Feedem Institute of Culinary Arts – ICA Montagu Dried Fruit & Nuts Country Meat Kroonstad Malmesbury Mercedes Arcadia Guesthouse & Restaurant Hashtagwithlove Sunset Cookware – The Healthy way of Cooking ATKV-oorde Kloppers Willem Erwee Tiaan LangeneggerM4 Events & Promotions